A eliminat-o pe Sorana Cîrstea în optimile de la Miami, iar acum câștigă turneul
Danielle Collins, câștigătoarea Miami Open
Danielle Collins, ocupanta locului 53 în clasamentul mondial WTA, a reușit să cucerească titlul la prestigiosul turneu WTA de la Miami, punând capăt unui parcurs impresionant în competiție. În finala disputată împotriva Elenei Rybakina, clasată pe poziția a 4-a, Collins a reușit să se impună în două seturi, cu scorurile de 7-5 și 6-3, după o luptă intensă ce a durat puțin peste două ore.
A champion's smile ????
March 30, 2024
Această performanță reprezintă apogeul carierei pentru Danielle Collins, în vârstă de 30 de ani, și are o semnificație specială pentru ea, deoarece turneul a avut loc în statul său natal, Florida. Cu toate că, Collins a anunțat anterior că acesta va fi ultimul său an în circuitul profesionist de tenis, victoria de la Miami îi va aduce o ascensiune spectaculoasă în clasamentul WTA, urcând pe poziția 22.
După meci, Collins a mărturisit că săptămâna a fost una extrem de dificilă, iar adversarele pe care le-a întâlnit au fost printre cele mai bune din lume.
"Săptămâna aceasta a fost grea. Am jucat împotriva unora dintre cele mai dificile jucătoare, unele dintre cele mai bune din lume", a declarat Collins după meci, conform WTA Tennis.
"Am jucat mult tenis și câteva finale, dar nimic ca asta, să joc în statul meu natal, într-un turneu pe care îl urmăream la televizor când eram mică (...) Nu mă pot gândi la un mod mai bun de a câștiga primul meu turneu WTA 1000", a adăugat ea.
COLLINS CONQUERS MIAMI ????
March 30, 2024
Cîrstea nu i-a pus probleme
În drumul său spre finală, Collins a trecut și de românca noastră, Sorana Cîrstea, pe care a învins-o cu scorul de 3-6, 2-6. Această victorie împotriva unei adversare de calibru precum Cîrstea a consolidat parcursul impecabil al lui Collins în turneu și a subliniat determinarea și forma sa fizică și mentală remarcabile.
Era predestinată să câștige
Cu această victorie, Collins devine prima jucătoare americană care cucereşte titlul la Miami Open după 2018, când a triumfat Sloane Stephens.
Ea este a şasea americancă triumfătoare la acest turneu, după Martina Navratilova, Chris Evert, Venus Williams, triplă campioană, Serena Williams, de opt ori campioană, şi Stephens.
Collins, vicecampioană la Australian Open 2022 şi fostă nr. 7 mondial, se află în prezent pe locul 53 şi devine acum jucătoarea cel mai slab clasată care a câştigat Miami Open.
Urmăriți SPORT.RO și pe Google News